**Pamokos tema** Gelūžės ežero paslaptis

**Tikslas**. Puoselėti mokinių vaizduotę ir kūrybiškumą, lavinti rašymo įgūdžius.

**Uždaviniai:**

1. Prisiminti padavimo struktūrą.
2. Prisiminti sakmės ir padavimo panašumus bei skirtumus.
3. Pažinti Pilaitės apylinkes.
4. Gebėti bendrauti ir bendradarbiauti, dirbti komandoje.

**Kompetencijos:** pažinimo, kultūrinė, pilietinė, komunikavimo.

**Priemonės:** užduoties lapai, rašymo priemonės, trumpa informacija apie sakmes ir padavimus, jų panašumus bei skirtumus, struktūrą.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu, minčių lietus, rašymas, pristatymas.

**Vieta:** Gelūžės (dar vadinamo Gilužio) ežero pakrantė.

**Klasė: 6 klasės**

**Temos sąvokos: padavimas, sakmė, vandens telkinys, ežeras, apylinkės.**

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje susipažino su padavimais, jų struktūra, skaitė ir aptarė lietuvių liaudies padavimus, analizavo sakmių ir padavimų panašumus bei skirtumus. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – priminimus apie sakmes ir padavimus, mokiniams pri-statoma pagrindinė pamokos užduotis. Mokiniai suskirs-tomi grupėmis po 3-4. Mokiniai susipažįsta su Pilaitės mikrorajono apylinkėmis. Minčių lietus. Mokinių prašoma pateikti kuo daugiau idėjų galimą ežero kilmę. | Grupėse mokiniai turi išsirinkti grupės vadovą, pasiskirstyti veikla.  |
| Pagrindinė dalis | Pamoka pradedama nukeliavus prie Gelūžės ežero, kur mokiniai, susipažinę su vietove, prisimena įvairius padavimus, susijusius su vandens telkiniais. Mokiniai savo pastebėjimus fiksuoja užduočių lapuose. Grupėse pasidalina savo mintimis ir pradeda kurti padavimą. Sukurti padavimai pristatomi kitiems mokiniams (galima raiškiai perskaityti arba suvaidinti).  |  |
| Refleksija | Mokiniai pasidalina veiklos įspūdžiais: ką naujo sužinojo, kaip jautėsi atlikdami užduotį, kas juos labiausiai nustebino, su kokiais sunkumais susidūrė.  |  |
| Projektinis namų darbas  | Piešdami arba naudodami IT (pateiktys, filmukas ar pan.) mokiniai turi sukurti savo padavimo pristatymą. Mokiniai atliktus darbus pristato savo klasei ir/ar mokyklos bendruomenei, surengdami darbų parodą.  | Projektinio darbo atlikimo tipą galima nusistatyti individualiai pagal klasės galimybes. |

**Maršrutas:**

Gelūžės (dar vadinamo Gilužio) ežeras.